**Nopţi de iulie**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nu râde ca şi cum n-ai înţelege

Că te întreb, iubite, când mi-e dor

Cum luna guvernează fără lege

Aceste nopţi supreme de amor?

Tu ai încins cuptorul cu dorinţe

Sau iulie-i de vină pentru tot?

Sunt nopţile acestea consecinţe

Că dragostea nu are antidot?

Când gura ta-mi recită trupul, freamăt,

Metal topit mi-e sânu-n palma ta,

Sub pieptul ars tresare câte-un geamăt,

Dar roagă-l tu, pe iulie, să stea.

- Nu râd, iubito, vreau să se închege

Un dans nebun, Fecioară-n Vărsător,

Și poate lumea toată va-nțelege

Cum te iubesc în luna lui cuptor

Cu buzele arzând ca o văpaie

Și mâna tremurând pe sânul mic,

Să nu-mi ceri tratamente, nu vreau ploaie,

Șampania o sorb de pe buric.

Când te recit vibrant la strofa-a treia

Mă las pătruns de-al dragostei tumult,

Eu recunosc, și-n vis, că ești femeia

Ce-n iulie ador să o consult.

Liliana Trif Ioan Grigoraș